jkorsvik/nowiki_second_scrape_merged huggingface dataset:
Konkavflatvikler

Konkavflatvikler (Acleris emargana) er en sommerfugl som tilhører familien viklere (Tortricidae). Denne arten har nylig vist seg å omfatte to arter, Acleris emargana og grå flatvikler (Acleris effractana). De to artene, som begge finnes i Norge, lar seg ikke skille på ytre utseende alene.


== Utseende ==
En nokså stor (vingespenn 17 – 25 mm), brunlig eller gråaktig vikler. Denne arten og grå flatvikler (Acleris effractana) kjennes lett på at forvingens framkant er markert, rundt innbuktet i den ytre delen, det ser ut som om en bit er skåret ut av vingen. Det to artene kan ikke skilles på ytre utseende, man må undersøke kjønnsorganene for å skille dem. Ytterkanten av forvingen er også noe innbuktet slik at vingespissen er sigdformet. Vingen har et litt utydelig, mørkere nettmønster. Bakvingen er brunhvit.


== Levevis ==
Arten utvikler seg under den innrullede kanten på et blad av selje (Salix caprea). Den kan også finnes på osp og bjørk. De voksne sommerfuglene flyr i juli – september.


== Utbredelse ==
Den er vidt utbredt over hele den palearktiske sone (Nord-Afrika, Europa og det nordlige Asia) og det meste av Nord-Amerika nord for Mexico.
Den finnes over hele Norge.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Acleris emargana på UK moths: [2]
Fauna Europaea Web Service, utbredelsesdatabase for europeiske dyr: [3]


== Eksterne lenker ==
(en) konkavflatvikler i Encyclopedia of Life 
(en) konkavflatvikler i Global Biodiversity Information Facility 
(no) konkavflatvikler hos Artsdatabanken 
(sv) konkavflatvikler hos Dyntaxa 
(en) konkavflatvikler hos Fauna Europaea 
(en) konkavflatvikler hos NCBI 
(en) Kategori:Acleris emargana – bilder, video eller lyd på Wikimedia Commons 
Acleris emargana – detaljert informasjon på Wikispecies
Páll á Reynatúgvu

Páll á Reynatúgvu (født 26. juli 1967 i Tórshavn) er en færøysk politiker (Tj.) fra Sandur.
Han var innvalgt på Lagtinget fra Sandoy fra 1998 til 2008. I 2008 ble Færøyene én valgkrets, og Páll á Reynatúgvu ble 1. varamann for sitt parti. Han møtte det første halve året fast for Høgni Hoydal, som var medlem av Færøyenes regjering. Fra 2011 til 2019 var han på nytt innvalgt på eget mandat. Som lagtingsmann hadde han Sandoyartunnilin som fanesak. Páll á Reynatúgvu var Lagtingets formann fra 2015 til 2019. Fra 2021 møter han som varamann på Lagtinget, så lenge Kristina Háfoss har permisjon.Páll á Reynatúgvu var formann i Lagtingets velferdskomité fra 1998 til 2002. Fra 2002 til 2003 var han Færøyenes sosialminister i et kortvarig regjeringssamarbeid under ledelse av Anfinn Kallsberg.Han har også vært kommunepolitiker. Han var borgermester i Sands kommuna fra 2001 til 2002 og fra 2003 til 2009 og styreformann i kraftselskapet SEV fra 2009 til 2011.Han var først kjent som fotballspiller. Han var midtbanespiller på B71 Sandoy, som ble cupvinnere i 1993. Det året ble han også tatt ut på Færøyenes herrelandslag i fotball og spilte fire kvalifiseringskamper til VM i 1994. Han er utdannet fysioterapeut med videreutdannelse i ledelse og pedagogikk.


== Referanser ==
The Girl Next Door

The Girl Next Door er en amerikansk komedie fra 2004. Den ble nominert til blant annet to MTV Movie Awards. Hovedrollene bestod av Elisha Cuthbert and Emile Hirsch, og filmen ble regissert av Luke Greenfield.


== Handlingsreferat ==
Matthew Kidman er en ambisiøs ung student, som nylig har blitt tatt opp ved Georgetown University, men han har ikke råd til å betale for utdannelsen sin. Den rolige tilværelsen hans endres plutselig når en vakker ung nabo, Danielle, flytter inn ved siden av ham. Matthew er vitne til at hun kler av seg fra vinduet hans. Når hun får øye på ham, kommer hun på besøk, banker på utgangsdøren deres, og presenterer seg for foreldrene hans. De foreslår for Matthew at han skal vise Danielle rundt i byen. Men Danielle tvinger Matthew til ham å løpe naken over gaten som hevn.
Matthew og Danielle knytter bånd gjennom flørtende oppførsel, inkludert at de nakenbader i svømmebassenget til Matthews rektor. Under en fest finner Matthew endelig mot til å kysse Danielle. Men hans venn Eli forteller ham at Danielle er en erotisk film-skuespillerinne. Danielle, fornærmet, innser at Matthew har oppdaget fortiden hennes, og forholdet deres avsluttes. Matthew forsøker senere å be om unnskyldning og skape forsoning. Men Danielle tror at hun aldri kan  klare å unnslippe fortiden sin, og bestemmer seg for å gå tilbake til den erotiske film-industrien.
Matthew reiser etter Danielle til Las Vegas. Kelly, en voksenfilm-produsent og Danielles tidligere kjæreste, advarer Matthew om ikke å forstyrre film-virksomheten deres. Matthew ignorerer ham, og overbeviser Danielle om å forlate industrien og begynne forholdet deres på nytt. Men noen få dager senere dukker en rasende Kelly opp, og bortfører Matthew fra skolen hans, angriper ham fysisk og sier at Danielles unnlatelse fra å filme har kostet Kelly 30 000 dollar. Kelly tilbyr å la Matthew slette hennes gjeld ved å stjele fra porno-mogulen Hugo Posh.


== Skuespillere ==

Emile Hirsch som Matthew Kidman
Elisha Cuthbert som Danielle / Athena
Timothy Olyphant som Kelly
James Remar som Hugo Posh
Chris Marquette som Eli Brooks
Paul Dano som Klitz
Ulysses Lee som Samnang
Harris Laskawy som rektor Salinger
Olivia Wilde som Kellie.
Amanda Swisten som April
Sung-Hi Lee som Ferrari
Timothy Bottoms som Mr. Kidman
Donna Bullock som Mrs. Kidman
Jacob Young som Hunter
Luther Reigns som Mule


== Eksterne lenker ==
(en) The Girl Next Door på Internet Movie Database 
(no) The Girl Next Door hos Filmfront 
(no) The Girl Next Door på NRK TV 
(sv) The Girl Next Door i Svensk Filmdatabas 
(da) The Girl Next Door i Danmark Nationale Filminstitut 
(fr) The Girl Next Door på Allociné 
(nl) The Girl Next Door på MovieMeter 
(en) The Girl Next Door på AllMovie 
(en) The Girl Next Door på Turner Classic Movies 
(en) The Girl Next Door på Rotten Tomatoes
Krossvedflatvikler

Krossvedflatvikler (Acleris schalleriana) er en sommerfugl som tilhører familien viklere (Tortricidae).


== Utseende ==
En middelstor (vingespenn 15 – 20 mm), brun vikler. Forvingen er rektangulær på form, forholdsvis smal, fargen varierer mye. Ofte er det en mørk, trekantet flekk ved framkanten. Bakvingen er blekbrun.


== Levevis ==
Larvene utvikler seg mellom sammenrullede blader av krossved (Viburnum spp.). De voksne sommerfuglene flyr i august – oktober før de overvintrer og flyr igjen en periode om våren.


== Utbredelse ==
Den er vidt utbredt over hele den palearktiske sone (Nord-Afrika, Europa og det nordlige Asia) og det meste av Nord-Amerika nord for Mexico.
I Norge er den funnet på Sørlandet og det sørlige Østlandet, dessuten i Møre og Romsdal og Sør-Trøndelag.


== Referanser ==


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Acleris schalleriana på UK moths: [2]
Fauna Europaea Web Service, utbredelsesdatabase for europeiske dyr: [3]


== Eksterne lenker ==
(en) krossvedflatvikler i Global Biodiversity Information Facility 
(no) krossvedflatvikler hos Artsdatabanken 
(sv) krossvedflatvikler hos Dyntaxa 
(en) krossvedflatvikler hos Fauna Europaea 
(en) krossvedflatvikler hos NCBI 
(en) Kategori:Acleris schalleriana – bilder, video eller lyd på Wikimedia Commons
Heggflatvikler

Heggflatvikler (Acleris umbrana) er en sommerfugl som tilhører familien viklere (Tortricidae).


== Utseende ==
En nokså stor (vingespenn 18 – 23 mm), rødbrunlig måler. Forvingen er rødbrun, med en markert, mørk lengdestrek som går ut til vingespissen, som er markert, men ikke sigdformet. Rundt midten av vingen er det et tverrbånd av lysgrå, oppstående skjell. Bakvingen er brunhvit.


== Levevis ==
Arten lever på blader av hegg, hagtorn, rogn og andre busker og løvtrær. De voksne sommerfuglene flyr fra juli til senhøsten, overvintrer så og flyr igjen en periode om våren.


== Utbredelse ==
Den er utbredt i Nord- og Mellom-Europa og dessuten i Ussuri-området i Sibir.
I Norge er den kjent fra Østlandet og fra den indre delen av Møre og Romsdal.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Acleris umbrana på UK moths: [2]
Fauna Europaea Web Service, utbredelsesdatabase for europeiske dyr: [3]


== Eksterne lenker ==
(en) heggflatvikler i Encyclopedia of Life 
(en) heggflatvikler i Global Biodiversity Information Facility 
(no) heggflatvikler hos Artsdatabanken 
(sv) heggflatvikler hos Dyntaxa 
(en) heggflatvikler hos Fauna Europaea 
(en) heggflatvikler hos NCBI 
(en) Kategori:Acleris umbrana – bilder, video eller lyd på Wikimedia Commons
Most Likely You’ll Go Your Way (And I’ll Go Mine)

"Most Likely You Go Your Way (And I'll Go Mine)" er det første sporet på den andre platen på Bob Dylans studioalbum Blonde on Blonde fra 1966. Albumet er hans syvende. 
Sangen består av tre vers med en bridge etter andre vers. Den er gjort i en bluesstil, med moderat tempo. Den ble innspilt i Columbia Recording Studios i Nashville, Tennessee sammen med lokale musikere; Wayne Moss, Charlie McCoy, Kenneth Buttrey, Hargus Robbins, Jerry Kennedy, Joe South, Bill Aikins, Henry Strzelecki, og Jamie Robertson. På innspillingen brukes brassinstrumenter, piano, gitar, munnspill, bass-gitar, trommer, og orgel. Teksten handler om en mann som har gått lei av den konstante gjetningen om sin partners følelser og som går videre i livet snarere enn å kjempe med partnerens uforutsigbarhet. Sangen presenterer en følelse av forandring og bevegelse som var et av varemerkene til 1960-tallet. Denne sangen har en svingende rytme og er representativ for albumets lydbilde som en helhet. 

"Most Likely You Go Your Way (And I'll Go Mine)" fikk stor oppmerksomhet da den ble hyppig bruk som konsertåpner og ekstranummer under Bob Dylan og The Band's 1974 turne. Et opptak fra en av disse opptredene ble brukt som første spor på det konsertalbumet senere det året; Before the Flood. På denne versjonen, roper Dylan ut siste ordet i vært vers, men gjorde ikke alltid dette på denne turnéen. Sangen ble utgitt som en single, men gjorde det dårlig på listene, den nådde kun nummer #66 på Billboard Hot 100.


== 2007-versjon ==
Mark Ronson omarbeidet og remikset sangen til promoteringsformål i forbindelse med utgivelsen av Dylans samlealbum fra 2007, Dylan. Selv om den ikke var med på albumet, ble denne versjonen utgitt som en online-single. En tilhørende musikkvideo hadde premiere på albumets offisielle nettside, https://web.archive.org/web/20080915080026/http://www.dylan07.com/.


== Coverversjoner ==
Patti LaBelle covret sangen på sitt solo-debutalbum fra 1977.
Todd Rundgren har covret sangen.
The Yardbirds covret den på en single. Den finnes på BBC Sessions albumet deres.
Mudcrutch covret sangen flere ganger under sin 2008-turné
Storfosen gods

Storfosen gods er en herregård og en jordbrukseiendom på øya Storfosna i Ørland kommune.
Gården har en kjent historie tilbake til 1170-årene, da Ivar Horte nevnes som eier. I borgerkrigstiden lot hertug Skule oppføre en kirke på gården; kirken forsvant en gang før 1589, men restene av en mur finnes fortsatt. Fru Inger til Austrått satt som enke fra 1524. Etter Niels Lykkes død i 1535 ble gården krongods. Fra 1617 eide Jens Bjelke gården og Austråttborgen og eiendommen fulgte hans etterfølgere, inkludert Ove Bjelke, inntil 1703. I løpet av 1800-tallet ble det anlagt garveri, brenneri og meieri på gården. NS-mannen Frederik Prytz var eier fra 1933 til 1944 og drev betydelig oppdyrking. Gårdens husmannsplasser ble solgt til oppsitterne fra 1920-tallet.
Erlend Skattem kjøpte gården i 1969. Gården ble drevet med melke- og kjøttproduksjon og med jaktturisme. Gården er også engasjert i havbruk, vindkraft og hytteutbygging. Skattem er grunnlegger av mikropartiet Norsk Republikansk Allianse som stilte ved stortingsvalgene i 2005 og 2009. Han overlot gården til sønnen Dag Skattem. Dags kone Siv Aida Rui Skattem var tredjekandidat for Fremskrittspartiet i Sør-Trøndelag ved stortingsvalget 2009. I 2011 ble gården overtatt av eiendomsinvestor og storviltjeger Øyvind Christensen gjennom et aksjeselskap.


== Litteratur ==
Kristine Stabell (1878–1965). «Minner fra min barndom på Storfosna». I: Årbok for Fosen 1998


== Eksterne lenker ==
yrjarheimbygdslag.no: Gårder i Ørland, med utdypende liste over eiere
storfosengods.no
«Storfosen gods». Kulturminnesøk. Riksantikvaren – Direktoratet for kulturminneforvaltning.
Timo Simonlatser

Timo Simonlatser (født 17. mai 1986 i Rakvere) er en estisk langrennsløper, som har sin styrke i sprint. Han bor i Tamsalu og representerer skiklubben Skiclub Tamsalu AO. 
Simonlatser debuterte i verdenscupen i sesongen 2005/06 på sprinten i Otepää. Han tok sine første verdenscuppoeng ved å bli nummer 18 på sprinten i Kuusamo en sesong senere. Simonlatser deltok på sprinten under VM i 2007 og 2009, og han tok henholdsvis 24.-plass og 39.-plass. 
Hans beste sesong i verdenscupen sammenlagt var sesongen 2006/07, hvor han ble nummer 82 sammenlagt og nummer 38 i sprintcupen. Hans beste enkeltresultat i verdenscupen er to 12.-plasser på sprinten i Otepää i sesongen 2007/08 og sprinten i Düsseldorf i sesongen 2008/09. I tillegg har han en sjuendeplass på sprinten i Praha fra Tour de Ski 2007/08 (bildet).


== Referanser ==


== Eksterne lenker ==
(en) Timo Simonlatser – Olympedia 
(en) Timo Simonlatser – Sports-Reference (OL-resultater – arkivert) 
(en) Timo Simonlatser – FIS (langrenn) 
Resultatoversikt hos Det estiske skiforbundet (engelsk)
Slåpetornflatvikler

Slåpetornflatvikler (Acleris cristana) er en sommerfugl som tilhører familien viklere (Tortricidae).


== Utseende ==
Den er nokså stor (vingespenn 18–24 mm), med nokså smalvinget vikler. Denne variable arten er nokså lett å kjenne fra andre viklere, men ligner mye på viklerspinnere i slekten Nycteola  (Noctuidae). Palpene er nokså lange og stikker fram foran hodet som et nebb. Forvingen er utvidet ved roten og rektangulær. Fargen er brunlig, gulaktig, hvit eller gråaktig, svært variabel. Bakvingen er lysbrun.


== Levevis ==
Arten har larver som lever på en rekke ulike busker og løvtrær. De utvikler seg i juni – juli. De voksne sommerfuglene flyr fra august til november, og igjen etter overvintring i mars – mai.


== Utbredelse ==
Arten er utbredt i Europa, unntatt i nordøst, og i det nordlige Asia. I Norge finnes den bare langs kysten vest til Aust-Agder.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Acleris cristana på UK moths: [2]
Fauna Europaea Web Service, utbredelsesdatabase for europeiske dyr: [3]


== Eksterne lenker ==
(en) slåpetornflatvikler i Global Biodiversity Information Facility 
(no) slåpetornflatvikler hos Artsdatabanken 
(sv) slåpetornflatvikler hos Dyntaxa 
(en) slåpetornflatvikler hos Fauna Europaea 
(en) slåpetornflatvikler hos NCBI 
(en) Kategori:Acleris cristana – bilder, video eller lyd på Wikimedia Commons
Marmorflatvikler

Marmorflatvikler (Acleris variegana) er en sommerfugl som tilhører familien viklere (Tortricidae).


== Utseende ==
En middelsstor (vingespenn 13 – 18 mm), nokså smalvinget vikler, ganske variabel i fargen. Forvingen er noe utvidet ved roten. Typisk er den indre tredjedelen gråhvit med en brun flekk ved bakkanten, de ytterste to tredjedelene brunaktig, men arten kan variere mye. Bakvingen er lysgrå.


== Levevis ==
Arten har larver som lever mellom sammenrullede blader av busker i rosefamilien (Rosaceae), særlig roser (Rosa spp.). De voksne sommerfuglene flyr om natten i juli – september og kommer gjerne til lys.


== Utbredelse ==
Arten er vidt utbredt og finnes i Nord-Afrika, Europa (unntatt lengst i nord), det nordlige Asia og i Nord-Amerika. I Norge er den funnet nord til Troms.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Acleris variegana på UK moths: [2]
Fauna Europaea Web Service, utbredelsesdatabase for europeiske dyr: [3]


== Eksterne lenker ==
(en) marmorflatvikler i Encyclopedia of Life 
(en) marmorflatvikler i Global Biodiversity Information Facility 
(no) marmorflatvikler hos Artsdatabanken 
(sv) marmorflatvikler hos Dyntaxa 
(en) marmorflatvikler hos Fauna Europaea 
(en) marmorflatvikler hos NCBI 
(en) Kategori:Acleris variegana – bilder, video eller lyd på Wikimedia Commons 
(en) Acleris variegana – galleri av bilder, video eller lyd på Wikimedia Commons
Mjødurtflatvikler

Mjødurtflatvikler (Acleris aspersana) er en sommerfugl som tilhører familien viklere (Tortricidae).


== Utseende ==
En liten til middelsstor (vingespenn 11 – 16 mm), gulbrun vikler, en av de minste Acleris-artene. Forvingene er rektangulære med markerte vingespisser, ytterkanten litt innbuktet slik at vingen blir svakt sigdformet. Vingene er gulbrune med et svakt nettmønster, ofte med noen mørkere tegninger. Bakvingen er lyst gråbrun med mørkere årer.


== Levevis ==
Larvene lever mellom sammenspunne blader av, helst urteaktige, planter i rosefamilien, for eksempel mjødurt og myrhatt. De voksne sommerfuglene flyr i juli – august.


== Utbredelse ==
Den er utbredt i Europa, unntatt lengst i sør, og i det nordlige Asia. I Norge forekommer den nord til Troms.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Acleris aspersana på UK moths: [2]
Fauna Europaea Web Service, utbredelsesdatabase for europeiske dyr: [3]


== Eksterne lenker ==
(en) mjødurtflatvikler i Global Biodiversity Information Facility 
(no) mjødurtflatvikler hos Artsdatabanken 
(sv) mjødurtflatvikler hos Dyntaxa 
(en) mjødurtflatvikler hos Fauna Europaea 
(en) mjødurtflatvikler hos NCBI 
(en) Kategori:Acleris aspersana – bilder, video eller lyd på Wikimedia Commons 
Acleris aspersana – detaljert informasjon på Wikispecies
Storfosen

Storfosen har flere betydninger:

Tidligere navn på øya Storfosna i Ørland
Storfosen gods, herregård på Storfosna
Sumpflatvikler

Sumpflatvikler (Acleris shepherdana) er en sommerfugl som tilhører familien viklere (Tortricidae).


== Utseende ==
En middelsstor (vingespenn 13 – 16 mm), rødbrun vikler. Forvingen er rektangulær, langs ytterkanten svakt sigdformet. Den har et nettmønster dannet av smale, brune tverrlinjer og mørke vingeårer. Bakvingen er brunhvit med brun ytterkant. Arten ligner mye på mjødurtflatvikler (Acleris aspersana  ), og har også de samme næringsplantene som denne, men er i gjennomsnitt litt større.


== Levevis ==
Arten har larver som lever mellom sammenspunne skudd av mjødurt (Filipendula ulmaria). De voksne sommerfuglene flyr i august – september.


== Utbredelse ==
Arten er utbredt i Mellom- og Nord-Europa og i det nordlige Asia. I Norge er den sjelden og bare funnet langs kysten vestover til Vest-Agder. Den ble vurdert som Nær truet (NT) i Norsk rødliste for arter fra 2010.


== Referanser ==


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Acleris shepherdana på UK moths: [2]
Fauna Europaea Web Service, utbredelsesdatabase for europeiske dyr: [3]


== Eksterne lenker ==
(en) sumpflatvikler i Encyclopedia of Life 
(en) sumpflatvikler i Global Biodiversity Information Facility 
(no) sumpflatvikler hos Artsdatabanken 
(sv) sumpflatvikler hos Dyntaxa 
(en) sumpflatvikler hos Fauna Europaea 
(en) sumpflatvikler hos NCBI 
(en) Kategori:Acleris shepherdana – bilder, video eller lyd på Wikimedia Commons
Polarflatvikler

Polarflatvikler (Acleris arcticana) er en sommerfugl som tilhører familien viklere (Tortricidae).


== Utseende ==
En middelsstor (vingespenn 13 – 16 mm), nokså smalvinget, gråbrun-spraglete vikler. Forvingen er rektangulær med avrundede hjørner, spraglete i grått og brunt. Bakvingen er lyst gråbrun.


== Levevis ==
Det er en nordlig art som har larver som lever på blant annet lappvier. Larven utvikler seg i juli.


== Utbredelse ==
Arten er kjent fra det nordlige Fennoskandia og fra Nord-Amerika. I Norge er den bare kjent fra Hedmark, Oppland og Sør-Trøndelag.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: Acleris arcticana  (Insecta: Lepidoptera: Tortricidae)
Fauna Europaea Web Service, utbredelsesdatabase for europeiske dyr: Fauna Europaea : Taxon Details


== Eksterne lenker ==
(en) polarflatvikler i Global Biodiversity Information Facility 
(no) polarflatvikler hos Artsdatabanken 
(sv) polarflatvikler hos Dyntaxa 
(en) polarflatvikler hos Fauna Europaea 
(en) polarflatvikler hos NCBI 
(en) Kategori:Acleris arcticana – bilder, video eller lyd på Wikimedia Commons 
Acleris arcticana – detaljert informasjon på Wikispecies
Seljeflatvikler

Seljeflatvikler (Acleris hastiana) er en sommerfugl som tilhører familien viklere (Tortricidae).


== Utseende ==
En middelsstor til stor (vingespenn 17 – 24 mm) vikler med rektangulære, nokså smale vinger. Den ligner på viklerspinnere (Nycteola spp., Nolidae). Forvingen er utvidet ved roten, smalt rektangulær. Ytterkanten er ganske svakt innbuktet og vingen er dermed litt sigdformet ytterst. Fargen er meget variabel, mer eller mindre brunlig eller hvitaktig med svarte, brune, gule, røde eller hvite flekker og bånd. Bakvingen er lysbrun.


== Levevis ==
Larven lever mellom sammenspunne blader av selje eller osp. Den lager et rørformet hylster av blader. Larven er aktiv i juli – august, de voksne sommerfuglene flyr i september – oktober.


== Utbredelse ==
Arten er utbredt over praktisk talt hele Europa og finnes også i det nordlige Asia og Nord-Amerika. I Norge er den vanlig nord til den sørlige delen av Nordland.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Acleris hastiana på UK moths: [2]
Fauna Europaea Web Service, utbredelsesdatabase for europeiske dyr: [3]


== Eksterne lenker ==
(en) seljeflatvikler i Global Biodiversity Information Facility 
(no) seljeflatvikler hos Artsdatabanken 
(sv) seljeflatvikler hos Dyntaxa 
(en) seljeflatvikler hos Fauna Europaea 
(en) seljeflatvikler hos NCBI 
(en) Kategori:Acleris hastiana – bilder, video eller lyd på Wikimedia Commons